Gandia es prepara per a celebrar la 47a edició del Concurs Internacional de Fideuà
01 juny 2022

## Gandia es prepara per a celebrar la 47a edició del Concurs Internacional de Fideuà01 juny 2022Última actualització: 01 juny 2022

![](../gestion/img/8b2744bd39917b71c7601823ff78f1a6fdc5fe88c19c74c175a61e9e14e737d6.jpg)  
  

Tot a punt per a celebrar la 47a edició del Concurs Internacional de Fideuà que se celebrarà demà a les instal·lacions de l'Hotel RH Bayren & Spa.

Aquesta edició comptarà amb la participació de 30 concursants nacionals i internacionals a més d'escoles de cuina que durant la jornada de demà competiran per veure qui es fa amb el preat collaret de Santa Isabel que l'acredite com el que cuina la millor fideuà del món.

L'esdeveniment gastronòmic, al qual s'assisteix mitjançant invitació, comptarà amb l'assistència de més de 50 periodistes entre mitjans de comunicació locals, autonòmics i nacionals, així com especialitzats en gastronomia. També hi assistiran influencers que s'encarregaran de projectar la imatge del concurs a les xarxes socials, a més de representants institucionals i del sector turístic.